Sukladno članku 28. Zakona o vodnim uslugama („Narodne novine“ broj 66/19), KOPRIVNIČKE VODE d.o.o., OIB: 20998990299, Mosna 15a, Koprivnica raspisuju

**JAVNI NATJEČAJ**

**za zasnivanje radnog odnosa na neodređeno vrijeme s probnim radom od 6 mjeseci**

1. **Općenito**

Na javni natječaj mogu se prijaviti osobe oba spola.

Izrazi koji se koriste u ovom natječaju, a imaju rodno značenje koriste se neutralno i odnose se jednako na muški i ženski spol, osim ako iz smisla pojedine odredbe ne proizlazi drukčije.

1. **Mjesto rada**

Koprivnica (uslužno područje)

1. **Radno mjesto**

Radnik (Radna jedinica Odvodnja)

1. **Broj traženih radnika**

1 (jedan) radnik

1. **Razdoblje zapošljavanja**

na neodređeno vrijeme, uz uvjet probnog rada u trajanju 6 mjeseci od dana zasnivanja radnog odnosa

1. **Opis poslova**

* Radovi na ručnom iskopu, planiranju i zatrpavanju rova prilikom izgradnje ili rekonstrukcije kanalizacijske mreže ili iznenadne hitne intervencije radi sanacije začepljenog kanalizacijskog cjevovoda ili cijevi kanalizacijskog priključka
* Rukovanje usisnim i tlačnim crijevom prilikom crpljenja otpadne vode iz septičke jame odnosno ispiranja kontrolnih okana, preljevnih građevina, građevina prepumpnih stanica i kišnih slivnika korištenjem „canal jet“ cisterne
* Dizanje poklopaca kontrolnih okana i slivnih rešetki kišnih slivnika, antikorozivna zaštita čeličnih poklopaca i penjalica kontrolnih okana
* Pomoć kod održavanja i čišćenja specijalnog vozila i obavljanju radova na održavanju kanalizacijske mreže
* Očitavanje potrošnje na vodomjerima
* Obavlja i druge poslove prema svojim znanjima i sposobnostima sukladno nalogu nadređenih (poslovi građevinskog radnika)

1. **Uvjeti za zasnivanje radnoga odnosa**

* Radno iskustvo: sa ili bez radnog iskustva,
* potrebna stručna sprema – potrebna stručna sprema – NKV, KV ili SSS bilo kojeg smjera,
* vozačka dozvola B kategorije
* radno mjesto s posebnim uvjetima rada (rad na dubini) – obvezni prethodni zdravstveni pregled je uvjet za zasnivanje radnog odnosa

1. **Dokumentacija koja se prilaže uz prijavu na natječaj**

* životopis,
* prijava koja mora sadržavati:
  + ime i prezime,
  + adresu,
  + kontakt telefon
  + adresu elektroničke pošte,
  + naziv radnog mjesta na koji se osoba prijavljuje
* preslika svjedodžbe,
* preslika osobne iskaznice,
* preslika domovnice
* ukoliko kandidat ima radno iskustvo, potrebno je u životopisu navesti poslove koje je obavljao/obavlja kod prethodnih/sadašnjeg poslodavca
* potvrda (uvjerenje) da se protiv kandidata ne vodi kazneni postupak (izvornik ili preslika ne stariji od 30 dana od dana podnošenja prijave na natječaj),
* preslika vozačke dozvole,
* potpisana privola za obradu osobnih podataka dostupna na <http://www.kcvode.hr/wp-content/uploads/2015/12/Privola-za-obradu-osobnih-podataka.pdf>.

1. **Zakonska prednost pri zapošljavanju**

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13,152/14 i 39/18, 32/20) i članku 22. Ustavnog zakona o pravima nacionalnih manjina („Narodne novine“ broj 155/02, 47/10, 80/10 i 93/11), dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843> .

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina uz prijavu na natječaj, osim dokaza o ispunjavanju traženih uvjeta, nije dužan dokazivati svoj status pripadnika nacionalne manjine.

1. **Ostala pravila natječaja**

Kandidat prijavom na natječaj daje privolu za obradu i objavu osobnih podataka navedenih u svim dostavljenim prilozima odnosno ispravama za potrebe natječaja.

Rok za podnošenje prijave na natječaj je 10 (deset) dana od dana objave natječaja na internet stranici KOPRIVNIČKE VODE d.o.o. ([www.kcvode.hr](http://www.kcvode.hr)) – Datum objave: 27.01.2023. godine.

Ovaj javni natječaj će se objaviti i na mrežnim stranicama Hrvatskog zavoda za zapošljavanje.

Prijave na natječaj dostavljaju se na adresu: KOPRIVNIČKE VODE d.o.o., Mosna 15a, 48000 Koprivnica s naznakom „Prijava na javni natječaj – radnik RJ Odvodnja“ ili putem elektroničke pošte na [info@kcvode.hr](mailto:info@kcvode.hr) uz oznaku predmeta: „Prijava na javni natječaj – radnik – RJ Odvodnja“.

Prijava se smatra pravodobnom ukoliko je u Koprivničkim vodama d.o.o. (putem elektroničke pošte ili poštom) zaprimljena prije isteka roka za podnošenje prijava. Ako je prijava upućena putem pošte preporučenom pošiljkom, dan predaje pošti smatra se danom predaje Koprivničkim vodama.

Nepravodobne prijave neće se razmatrati.

KOPRIVNIČKE VODE d.o.o. zadržava pravo izbora između više kandidata koji ispunjavaju uvjete za zasnivanje radnoga odnosa.

KOPRIVNIČKE VODE d.o.o. zadržava pravo provesti usmeni intervju, a u slučaju više zainteresiranih kandidata koji udovoljavaju uvjetima za zasnivanje radnog odnosa, provesti i testiranje u svrhu ocjene kvalitete kandidata.

KOPRIVNIČKE VODE d.o.o. zadržava pravo od odabranih kandidata tražiti potpisivanje izjave o nepostojanju zapreka za zasnivanje radnog odnosa i izjave o nepostojanju sukoba interesa s djelatnošću društva KOPRIVNIČKE VODE d.o.o.

Obavijest o izboru kandidata se objavljuje na internet stranici Koprivničkih voda d.o.o. (www.kcvode.hr) u roku do 7 (sedam) dana od dana donošenja odluke o izboru kandidata. KOPRIVNIČKE VODE d.o.o. zadržavaju pravo obavijestiti sve prijavljene kandidate i putem elektroničke pošte.

KOPRIVNIČKE VODE d.o.o. zadržavaju pravo poništiti natječaj ili ne prihvatiti niti jednu prijavu za zaposlenje. Obavijest o poništenju natječaja ili neprihvaćanju niti jedne ponude se objavljuje na prethodno opisani način.

Koprivnica, 27.01.2023.

**DIREKTOR:**

**Zdravko Petras, mag.ing.aedif.**